**JAVNA RASPRAVA**

***Lokalni Akcioni plan Partnerstva za otvorenu upravu (AP POU) Opštine Plav***

Opština Plav u saradnji sa Međunarodnim republikanskim institutom IRI realizuje projekat ,,Osnaživanje kapaciteta i procesa za dobro upravljanje u Crnoj Gori'', čiji je cilj doprinos daljem razvoju reformi unutar institucija javne uprave, kako bi u saradnji sa organizacijama civilnog društva kvalitetno i efikasno odgovorile na potrebe građana.

Željeni pravci djelovanja odnose se na:

• intenziviranje komunikacije sa

građanima i različitim zainteresovanim

stranama u ciklusu javnih politika,

• unapređenje otvorenosti javne uprave i

• jačanje odgovornosti u upravljanju.

Inicijativa *Partnerstvo za otvorenu upravu* (POU) prepoznata je kao adekvatan okvir za postizanje postavljenih ciljeva.

U skladu sa Sporazumom o saradnji između Opštine Plav i IRI-ja ovaj projekat promoviše principe *otvorene, efikasne i odgovorne uprave i inkluzivnog postupka donošenja javnih politika na lokalnom nivou, kao i osnaživanja saradnje lokalne uprave i organizacija civilnog društva*.

U prethodnom periodu, na osnovu Otvorenog poziva formirali smo Multisektorski forum *Lokalna samouprava i društvo*, koji je u saradnji sa građanima (preliminarne konsultacije), eksternim konsultantima predstavnicima institucija sa državnog nivoa i nezavisnim agencijama (upitnici, intervjui, desk research,usaglašavanje nalaza analize stanja), vodio proces ko-kreiranja *Lokalnog Akcionog plana Partnerstva za otvorenu upravu (AP POU).*

Zajednički su definisane pet oblasti od javnog interesa: *kreiranje javnih politika (učešće građana), digitalizacija, antikorupcija, rodna ravnopravnost i zaštita životne sredine.*

Tokom višemjesečnog rada uspjeli smo izraditi nacrt Strateškog dokumenta i više POU obaveza, o kojima otvaramo javnu raspravu u trajanju od 15 dana.

Sadržaj je dostupan putem sljedećih linkova:

1. Strateška vizija otvorene uprave u Plavu
2. Oblast digitalizacija:

* Osmisliti i sprovesti detaljnu analizu stanja, potencijala i realnih potreba građana Plava kada su u pitanju e-usluge na lokalnom nivou.
* Standardizovati administrativne procedure i izraditi Vodič kroz administraciju i katalog usluga Opštine Plav.
* Unaprijediti objavljivanje podataka sa lokalnog nivoa u formatima otvorenih podataka, na centralnoj platformi otvorenih podataka.
* Izgraditi cetralnu platformu za e-participacije na lokalnom nivou, koja će omogućiti uključivanje građana i predstavnika civilnog društva u otvorene javne rasprave u postupku donošenja zakona, drugih propisa i akata.
* Osmisliti i izraditi Strategiju razvoja digitalnih usluga Opštine Plav.

1. Oblast učešće građana:

* Izraditi pasoš indikatore za mjerenje kvaliteta i uticaja javnih rasprava u skladu sa legislativnim okvirom za učešće građana u vršenju javnih poslova.

1. Oblast rodna ravnopravnost:

* Sprovesti analizu poslovnog ambijenta za razvoj ženskog preduzetništva u Opštini u cilju podsticanja žena da se prijave na konkurse za dodjelu sredstava i povećanja stepena iskorišćenosti opštinskih sredstava namijenjenih za razvoj ženskog preduzetništva.

1. Oblast antikorupcija:

* Unaprijediti primjenu Zakona o slobodnom pristupu informacijama u Plavu.

1. Oblast zaštita životne sredine:

* Uspostavljanje lokalnog sistema zelene javne uprave opštine Plav.

Dokumenta su izrađena u skladu sa definsanim obrascima:

<https://www.opengovpartnership.org/ogp-local/ogp-local-key-materials/>

Pozivamo sve zainteresovane građane i grupe da daju svoj doprinos finalizaciji ovih dokumenata, te da daju svoje ideje, predloge i primjedbe za izmjenu istih, putem e maila: [kabinet@plav.me](mailto:kabinet@plav.me)